**GLAVNI GRAD - PODGORICA**

**JU Narodna biblioteka "Radosav Ljumović"**

Na osnovu člana 39 i člana 40 stav 1 Zakona o državnoj imovini (“Sl. list Crne Gore”, broj 21/09, 40/11), Odluke Skupštine Glavnog grada - Podgorica o davanju u zakup prostora u objektu iz lista nepokretnosti broj 615 KO Podgorica II (“Sl. list CG-opštinski propisi” br. 39/20), Uredbe o prodaji i davanju u zakup stvari u državnoj imovini („Sl. list Crne Gore“ br. 44/10) i Uredbe o prodaji akcija i imovine putem javnog tendera (“Sl.list RCG”, br. 65/03), objavljuje:

**J A V N I P O Z I V**

**Broj: 01/21**

za davanje u zakup prostora u objektu iz lista nepokretnosti broj 615 KO Podgorica II, prikupljanjem ponuda

Predmet javnog poziva je davanje u zakup prostora u grubim građevinskim radovima, koji se nalazi u objektu iz lista nepokretnosti broj 615 KO Podgorica II, na katastarskoj parceli broj 3928, broj zgrade 1, svojina Javne ustanove Narodna biblioteka “Radosav Ljumović”, prikupljanjem ponuda.

Predmetni prostor sastoji se od prizemlja i prvog sprata i nalazi se u dograđenom dijelu objekta Javne ustanove Narodna biblioteka “Radosav Ljumović”, površine je cca 600 m2, orijentisan istočno – prema Trgu nezavisnosti.

### Minimalna cijena zakupa za period od jednog mjeseca iznosi 8,00 eura/m2 bez PDV-a.

Prostor se daje u zakup na period do 10 (deset) godina, uz mogućnost produženja zakupa.

Prostor se daje u zakup uz obavezu zakupca da preduzme sve potrebne radove na uređenju enterijera istog o svom trošku, prema projektnoj dokumentaciji i projektu koji je dužan obezbijediti, a na koji saglasnost izda Glavni gradski arhitekta.

Radove će izvoditi uz stručni nadzor koji će vršiti Agencija za izgradnju i razvoj Podgorice d.o.o.

Zakupcu će se uložena sredstava, koja će procijeniti komisija imenovana od strane Gradonačelnika, priznavatiti kroz zakupninu.

Zakupac je dužan urediti enterijer u roku od 1 (jedne) godine od dana zaključenja ugovora.

Zakupac je dužan nakon isteka perioda zakupa, prostor u viđenom stanju predati Glavnom gradu Podgorica.

**OPŠTI**  **USLOVI**

Ponude se predaju u zapečaćenom omotu Javnoj ustanovi Narodna biblioteka “Radosav Ljumović”, Ulica Njegoševa br.22 Podgorica, sa naznakom “Za prikupljanje ponuda po Javnom pozivu br.01/21 – ne otvaraj”, zaključno sa 24. martom 2021.godine do 14:00h.

Ponuda treba da sadrži:

-tačan naziv i adresu ponuđača,

-ponuđenu cijenu zakupa prostora izraženu u eurima (po m2 ili ukupno) bez PDV-a za period od mjesec dana,

-broj žiro računa za vraćanje depozita,

-pečat i potpis ovlašćenog lica u privrednom društvu ili drugom pravnom licu, odnosno potpis ponuđača za fizička lica,

-skica prostorne organizacije (idejni koncept i 3D vizualizacija),

-prijedlog mobilijara (fotografije),

-prijedlog dekoracije, dekorativne rasvjete i dekorativnog zelenila (fotografije),

-prijedlog dodatnog sadržaja.

### Učesnici postupka dužni su kao garanciju učešća dostaviti dokaz o uplati depozita u iznosu od 5.000,00 eura na Glavni račun trezora Glavnog grada - Podgorica br. 510-1068-37 kod CKB banke ili dostaviti garanciju banke bez prigovora naplativu na prvi poziv.

Učesnici postupka prikupljanja ponuda dužni su uz ponudu dostaviti lične podatke:

- za fizička lica (ime i prezime, adresa stanovanja, matični broj, broj lične karte ili pasoša);

- za Preduzetnike: rješenje o registraciji, ime i prezime, uvjerenje o prebivalištu, kopiju rješenja o dodijeljenom PIB-u i PDV-u, ukoliko je u sistemu PDV-a i karton deponovanih potpisa;

- za pravna lica naziv i sjedište, izvod iz CRPS-a ne stariji od (3) tri mjeseca za domaća privredna društva, odnosno dokaz o registraciji izdat od strane nadležnog organa kod kojeg je pravno lice registrovano za ostala pravna lica, a za strana lica dokaz o registraciji nadležnog organa matične države stranog ponuđača (original ili ovjerena kopija rješenja), ime i prezime direktora odnosno zakonskog zastupnika pravnog lica i njegov potpis, ovlašćenje - punomoćje za učestvovanje u postupku prikupljanja ponuda.

Sva priložena dokumenta dostavljaju se u originalu ili ovjerenoj kopiji.

Za konkretni prostor isto lice može podnijeti samo jednu ponudu, u suprotnom uzeće se u obzir ponuda koja je ranije protokolisana.

Neblagovremene, nepotpune i neuredne ponude neće se razmatrati.

Ukoliko učesnik postupka sa najpovoljnijom ponudom odustane od ponude nakon otvaranja ponude gubi pravo na povraćaj depozita.

Postupak po ovom javnom pozivu će se proglasiti neuspjelim ukoliko više od dva prvorangirana ponuđača odustanu od ponude ili odbiju da potpišu ugovor u ostavljenom roku.

Ukoliko je ponuda nevažeća ili nije prihvaćena depozit se vraća podnosiocu ponude u roku od 7 (sedam) dana od dana sprovedenog postupka.

Kriterijumi za izbor najpovoljnije ponude:

najveća ponuđena cijena 95 bodova;

kulturni sadržaji godišnje 12 događaja............................5 boda;

godišnje 10 događaja ............................4 boda;

godišnje 8 događaja ..............................3 boda;

godišnje 6 događaja................................2 boda.

Kod jednakog broja bodova javni poziv će se ponoviti.

Tenderska dokumentacija može se podići svakog radnog dana u periodu od 09 do 14 časova u prostorijama Javne ustanove Narodna biblioteka “Radosav Ljumović”. Na ime otkupa tenderske dokumentacije potrebno je uplatiti iznos od 50,00 eura na Glavni račun trezora Glavnog grada - Podgorica br. 510-1068-37 kod CKB banke.

**POSEBNI** **USLOVI**

Potencijalni zakupci su dužni dostaviti foto-dokumentaciju za predviđeni mobilijar;

Potencijalni zakupci su dužni dostaviti prijedlog uređenja prostora – minimalni dio grafičkog priloga – skica;

Potencijalni zakupci su dužni da dostave plan i prijedlog uzajamne saradnje u dijelu organizovanja kulturnih programa i događaja u prostoru koji se daje u zakup. To se prije svega odnosi na usklađivanje aktivnosti u dijelu kulture – likovnih, književnih, muzičkih događaja s aktivnostima koje Biblioteka sprovodi. Plan i prijedlog kulturnih aktivnosti ne smije odstupati od smjernica kojima se Glavni grad na planu kulture, rukovodi.

Zakupci su dužni da tokom pružanja usluga ne koriste proizvode od plastike za jednokratnu upotrebu;

Zakupci su dužni da se u svakodnevnom radu vode principima zaštite životne sredine i očuvanja prostora, a svako suprotno postupanje biće sakcionisano u skladu sa pravnim propisima;

Zakupci su dužni poštovati propisano radno vrijeme i Pravilnik o graničnim vrijednostima buke.

**NAČIN I USLOVI**  **PLAĆANJA**

1. Najpovoljniji ponuđač dužan je da sa Javnom ustanovom Narodna biblioteka "Radosav Ljumović" zaključi ugovor o zakupu u roku od 8 (osam) dana od dana dostavljanja obavještenja. Ukoliko najpovoljniji ponuđač odustane od ponude i ne zaključi ugovor u predviđenom roku ili ne plati zakupninu za prostor u predviđenom roku, gubi pravo na istu, kao i pravo na povraćaj depozita.

2. Zakupnina se plaća na mjesečnom nivou unaprijed do 05. (petog) u mjesecu. Ponuđaču čija ponuda je prihvaćena depozit se uračunava u iznos zakupnine.

**SPROVOĐENJE** **POSTUPKA**

Otvaranje ponuda sprovešće se dana 29. marta 2021.godine, sa početkom u 12:00 časova, u prostorijama Javne ustanove Narodna biblioteka “Radosav Ljumović”, u Ulici Njegoševa br.22 Podgorica.

Obavještenje o najpovoljnijem ponuđaču dostaviće se učesnicima postupka u roku od 8 dana od dana sprovođenja postupka.

Bliža obavještenja mogu se dobiti svakog radnog dana neposredno u prostorijama JU Narodna biblioteka "Radosav Ljumović" ili na telefon broj 020 664 718.

Ponuđači zainteresovani za obilazak prostora koji je predmet zakupa, treba da se jave u JU Narodna biblioteka "Radosav Ljumović".